महाबलिपुरम
महाबलिपुरम के तट मन्दिर को दक्षिण भारत के सबसे प्राचीन मंदिरों में माना जाता है जिसका संबंध आठवीं शताब्दी से है। यह मंदिर द्रविड वास्तुकला का बेहतरीन नमूना है। यहां तीन मंदिर हैं। बीच में भगवान विष्णु का मंदिर है जिसके दोनों तरफ से शिव मंदिर हैं। मंदिर से टकराती सागर की लहरें एक अनोखा दृश्य उपस्थित करती हैं। इसे महाबलीपुरम का रथ मंदिर भी कहते है। इसका निर्माण नरसिंह बर्मन प्रथम ने कराया था। प्रांरभ में इस शहर को "मामल्लपुरम" कहा जाता था।
मेट्टुपालयम, कोयम्बतूर
मेट्टुपालयम के निकट स्थित प्रसिद्ध मंदिरों में शामिल हैं - वन बथ्रकली अम्मन कोविल, इडुगम्पलायम आन्जिनेयार मंदिर, सुब्रमणियम स्वामी मंदिर, दक्षिण तिरुपति (केजी ग्रुप द्वारा प्रबंधित एक निजी स्वामित्व वाला मंदिर), कुरुन्थमलाई बाला थन्डायुडपनी मुरुगन कोविल, कुमारन कुंदरू मुरुगन कोविल, अन्नदसमपलायम में श्री माधेश्वर मंदिर, करामदाई रंगन्धर कोविल। करामदाई रंगन्धर मंदिर अपने सालाना रथयात्रा त्योहार के लिए प्रसिद्ध है जहां हजारों लोगों की भीड़ रंगन्धर के पवित्र रथ का दर्शन करने और आशीर्वाद प्राप्त करने के लिए उमड़ती है। यह रथयात्रा त्योहार अपने "थेर मित्तई" के लिए भी प्रसिद्ध है जो अलग-अलग रूप तथा आकार में उपलब्ध होता है। कुट्टीयार (मेट्टुपालयम से करामदाई के रास्ते पर) में स्थित माथेश्वर मंदिर भगवान शिव का एक अति प्रसिद्ध मंदिर है।